ધો. 11 અને 12 સામાન્ય પ્રવાહના પ્રશ્નપત્રોમાં કોઇ બદલાવ કરવામાં આવ્યો નથી. ધો.9ની પરીક્ષા 80 ગુણની રાખવામાં આવી છે, જ્યારે 20 ગુણ ઇન્ટરનલ આપવામાં આવશે. આ સાથે જ પ્રથમ પરીક્ષા-50, બીજી પરીક્ષા 50 ગુણની રાખવામાં આવી છે. સમગ્ર વર્ષ દરમિયાન કુલ 200 ગુણની પરીક્ષા લેવાશે. જેના 50 ટકાના હિસાબે ગણતરી કરીને ફાઇનલ ગુણ મુકવામાં આવશે. અગાઉ બોર્ડે ધોરણ 11 અને 12 સાયન્સમાં પૂછાતાં 50 માર્કના વૈકલ્પિક પ્રશ્નો ન રાખવાની ભલામણ કરી હતી. આ પદ્ધતિથી અનેક પ્રકારની સમસ્યાઓ સર્જાતી હતી. કેટલીક સ્કૂલો જવાબો લખાવી દેતી હતી.